10/07/2015 | Administración LocalMunicipal
Mesía
Resolucións de Alcaldía de nomeamento de membros Xunta de Goberno Local, tenentes de alcalde, concellerías delegadas e delegacións na Xunta de Goberno Local

De conformidade co disposto no Real Decreto 2568/1986, de 28 de novembro, polo que se aproba o Regulamento de Organización e Funcionamento das Entidades Locais, e na Lei 7/1985, de 2 de abril, dáselle publicidade ás seguintes resolucións da Alcaldía: Decreto 212/2015, de 22 de xuño: Nomeamento membros da Xunta de Goberno Local: “D. MARIANO IGLESIAS CASTRO, Alcalde do Concello de Mesía (provincia de A Coruña), Á vista do preceptuado nos artigos 20, 21 e 23 da Lei 7/1985, de 2 de abril, Reguladora das Bases do Réxime Local, 65 da Lei 5/1997, de 22 de xullo, de Administración Local de Galicia, e os artigos 38, 52, 53, 112 e seguintes do Regulamento de Organización, Funcionamento e Réxime Xurídico das Entidades Locais de 28 de novembro de 1986, e sendo competencia do Alcalde o nomeamento dos membros da Xunta de Goberno Local, RESOLVO: PRIMEIRO.– Nomear como membros da Xunta de Goberno Local ós seguintes señores/as concelleiros/as: -Dª Rocio Micaela Sills Doiz. -D Iñigo Cuasapud Grinda. -D Antonio Jo Balibrea Santaclara. SEGUNDO.– Notificar aos designados os seus nomeamentos e ordenar a súa publicación no B. O. P. TERCEIRO.– Dar conta ao Pleno da Corporación na primeira sesión que se celebre dos nomeamentos sinalados para o seu coñecemento e efectos oportunos.” Decreto 213/2015, de 22 de xuño: Nomeamento tenentes de Alcalde: “D. MARIANO IGLESIAS CASTRO, Alcalde do Concello de Mesía (provincia de A Coruña), á vista do preceptuado nos artigos 20, 21.2 e 23.3 da Lei 7/1985, de 2 de abril, Reguladora das Bases do Réxime Local, 62 e 63 da Lei 5/1997, de 22 de xullo, de Administración Local de Galicia, e os artigos 35, 38 e 46 do Regulamento de Organización, Funcionamento e Réxime Xurídico das Entidades Locais de 28 de novembro de 1986, e sendo competencia do Alcalde o nomeamento dos Tenentes de Alcalde, RESOLVO: PRIMEIRO.– Nomear como Tenentes de Alcalde aos seguintes concelleiros, membros da Xunta de Goberno Local, na orde que se determina: -Primeira Tenente de Alcalde: Dª Pilar Sánchez Ulloa. -Segundo Tenente de Alcalde: D Gervasio Sánchez Barreiro. -Terceiro Tenente de Alcalde: D José Pardo Álvarez. SEGUNDO.– Notificar persoalmente aos designados os seus nomeamentos e proceder a súa publicación no B. O. P. TERCEIRO.– Dar conta ao Pleno da Corporación na primeira sesión que se celebre para o seu coñecemento.” Decreto 214/2015, de 22 de xuño: Designación Concellerías delegadas: “En virtude das atribucións que me confiren os arts.23 da Lei 7/1985, de 2 de abril, Reguladora das Bases do Réxime Local, art.61 da Lei 5/1997, de 22 de xullo, de Administración Local de Galicia e arts.43.5 b) e 44 do Regulamento de Organización, Funcionamento e Réxime Xurídico das Entidades Locais de 28 de novembro de 1986, e sendo competencia do Alcalde efectuar as delegacións nos concelleiros que estime pertinente, RESOLVO: PRIMEIRO.–Efectuar delegacións especiais nos/as señores/as concelleiros/as que a continuación se sinalan e relativas áreas e servizos que seguidamente se determinan: - CONCELLERÍA DE EDUCACIÓN, CULTURA, MULLER E XUVENTUDE: Dª Rocio Micaela Sills Doiz. - CONCELLERÍA DE DEPORTE: D Antonio Jo Balibrea Santaclara. - CONCELLERÍA DE SERVIZOS SOCIAIS: Dª Flavia Maria Sanchez Calero Xirau. - CONCELLERÍA DE REDE VIARIA, ÁREAS RECREATIVAS E XARDÍNS: D Iñigo Cuasapud Grinda. - CONCELLERÍA DE MEDIO AMBENTE: D Zaur Folgarolas Touda. SEGUNDO.–De conformidade co previsto no art.43.5 b) do R. O. F., as citadas delegacións comprenderán a dirección interna e a xestión dos servizos correspondentes, pero non inclúe a facultade de resolver mediante actos administrativos que afecten a terceiros. TERCEIRO.–Notificar ós designados os seus nomeamentos e proceder a súa publicación no B. O. P. CUARTO.–Dar conta ó Pleno da Corporación na primeira sesión que se celebre.” Decreto 216/2015, de 22 de xuño: Delegacións na Xunta de Goberno Local: “D. MARIANO IGLESIAS CASTRO, Alcalde do Concello de Mesía (provincia de A Coruña), en uso das facultades que me confiren os arts.21 e 23 da Lei 7/1.985, de 2 de abril, Reguladora das Bases do Réxime Local, e de conformidade co disposto nos arts.61 e 65 da Lei 5/1997, de 22 de xullo, de Administración Local de Galicia e arts.43 e 44 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, RESOLVO: PRIMEIRO.– Delegar na Xunta de Goberno Local, as seguintes atribucións que me asigna como delegables a lexislación vixente: -O outorgamento de licencias, salvo que as leis sectoriais o atribúan expresamente ó Pleno ou á Xunta de Goberno Local, ditar ordes de execución e a declaración de ruína de edificios. SEGUNDO.– Poñer o presente decreto en coñecemento da Xunta de Goberno Local e do Pleno do Concello na primeira sesión que celebren e ordenar a súa publicación no Boletín Oficial da Provincia.” Mesía, 2 de xullo de 2015. O alcalde, Asdo./ Mariano Iglesias Castro